Protect cow, which protects Nation - Ashok Singhal - Vishwa Samvad Kendra - Tamilnadu
Home / cow protection / VHP / Protect cow, which protects Nation - Ashok Singhal
Protect cow, which protects Nation - Ashok Singhal
VSK Tamilnadu 5:12:00 PM cow protection, VHP
गोवंश की रक्षा से ही राष्ट्र बच सकता है- अशोक सिंघल
नई दिल्ली. विश्व हिन्दू परिषद् के अंतर्राष्ट्रीय अध्यक्ष श्री अशोक सिंघल ने कहा है कि राष्ट्र उत्थान और भारत की सर्वांगीण उन्नति के लिये गोरक्षा आवश्यक है और देशभर में गोहत्या पर पूर्ण प्रतिबन्ध लगना चाहिए. श्री सिंघल के अनुसार यह कार्य शीघ्रातिशीघ्र होना चाहिए. ऐसा होने पर 2020 तक भारत हिन्दू राष्ट्र हो जायेगा और 2050 तक पूरा विश्व भारत के झण्डे तले आ जायेगा. यह बात उन्होंने दिल्ली के हरेवली गाँव स्थित गोपाल गोसदन में आयोजित एक सम्मेलन में कही. इस गोसदन के प्रयासों की प्रशंसा करते हुए उन्होंने गोशाला के स्वावलम्बन पर अपने सुझाव भी दिये और गोबर-गैस-संयत्र, जैविक खाद, गोमूत्र-अर्क जैसे प्रकल्पों को और अधिक गति देने के लिये कहा.
इस अवसर पर गोपाल गोसदन के अध्यक्ष श्री राकेश गुप्ता ने गोसदन की प्रगति की समीक्षा की और बताया कि यहां इस समय लगभग 4000 गोवंश है. उनके रहने के लिये हरेवली गांव, दिल्ली में पक्के शैड, भूसा- गोदाम, पीने योग्य पानी का तालाब आदि सभी सुविधाएं दी जा रही हैं. उत्तरी दिल्ली नगर निगम के महापौर श्री रविन्द्र गुप्ता और स्थायी समीति के अध्यक्ष श्री मोहन भारद्वाज ने भी वहां जाकर सारी प्रगति की जानकारी ली और किये जा रहे कार्यों की सराहना की. उन्होंने सभी पार्षदों से गोशाला को मदद देने की भी अपील की. इस अवसर पर राष्ट्रीय स्वयंसेवक संघ के वरिष्ठ प्रचारक श्री प्रेम चन्द्र गोयल ने देश भर में चल रही गोशालाओं की जानकारी दी.